《采薇（二首）》
明代·蔡羽

采采中阿薇，终日不成束。
越乡无的音，日暮乱心曲。
饥乌啼我旁，忽复止渠屋。
延伫恶昼长，梦见恶夜促。
梦见犹平生，人言讵可凭。
去服一何馨，爱言藏新縢。

作者简介：（?—1541） 明苏州府吴县人，字九逵，以居洞庭西山，称林屋山人，又称左虚子。乡试十四次皆落第，由国子生授南京翰林孔目。好古文，师法先秦、两汉，自视甚高，所作洞庭诸记，欲与柳宗元争胜。有《林屋集》、《南馆集》。